**Lorenzo Bianchi** (kinesisk: =白英奇; født 1. april 1899 i Corteno nær Brescia i Italia, død 13. februar 1983 i Brescia) var katolsk biskop av Hongkong.

Liv og virke
------------

### Prest

Bianchi ble presteviet for Det pavelige ytremisjonsselskap (PIME) den 23. september 1922 og ankom Hongkong den 13. september 1923.

I 1924 virket Bianchi i Sai Kung i Hongkongs New Territories, fra 1925 til 1929 i Swa Bue i distriktet Haifeng og fra 1930 til 1941 (og igjen fra 1948 til 1949) var han i Haifeng. Begge de to siste stedene var ikystområdene nordøst og utenfor den britiske kronkoloniens område.

### Biskop av Hongkong

Pave Pius XII utnevnte ham til koadjutorbiskop i Hongkong den 21. april 1949 og ble bispeviet til titularbiskop av Choma den 9. oktober 1949 i Hongkong av biskop Enrico Valtorta av Hongkong. Medkonsekratorer var Gustave-Joseph Deswazières, biskop av Beihai (Pakhoi), og Adolph John Paschang, biskop av Jiangmen (Kongmoon).

Han etablerte seg igjen i Haifeng i Kina, for å være solidarisk med misjonærer og kristne i møte med den pågående forfølgelse etter at kommunistene tok makten i Sør-Kina.} På skjærtorsdag 1951 ble han tatt til fange sammen med andre misjonærer. Han satt fortsatt i fengsel da han 3. september 1951, etter sin forgjenger Enrico Valtortas død, ble biskop av Hongkong. Etter at han ble løslatt fra Folkerepublikken Kina ble han innsatt i sitt embede den 26. oktober 1952. 

Han trakk seg tilbake den 30. november 1968 og ble da utnevnt til titularbiskop av Sorres inntll 10. oktober 1976. Han vendte tilbake til Italia den 19. april 1969 og døde der den 13. februar 1983.

Caritas Bianchi College of Careers (CBCC) i Hongkong er oppkalt etter Bianchi.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Kardinal Pietro La Fontaine (1860-1935) \*1906
* Kardinal Celso Benigno Luigi Costantini (1876-1958) \*1921
* Biskop Enrico Pascal Valtorta (1883-1951) \*1926
* Biskop *Lorenzo Bianchi* (1899-1983) \*1949

Referanser
----------

1. ↑  catholic-hierarchy.org bianchi, lest 31. oktober 2021

Litteratur
----------

* Piero Gheddo: *Lorenzo Bianchi di Hong Kong.* Istituto geografico De Agostini, Novara 1988, ISBN 88-402-0211-0.

Eksterne lenker
---------------

* Official Biography on the Catholic Diocese of Hong Kong

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN **·** ISNI
 |